laion/Wikipedia-Exotic huggingface dataset:
Easy as Life

"Easy as Life" (בעברית: "קל כמו החיים") הוא שיר שהוקלט על ידי הזמרת הקנדית דברה קוקס, מתוך המחזמר "אאידה" – זהו שיר הנושא הרשמי של המחזמר ושמו ברחבי העולם נקרא "Easy as Life (Theme from Aida)". הוא יצא לאור בשנת 2004, בהוצאת חברת התקליטים וונדרלנד מיוזיק קופני, כסינגל רשמי. השיר הגיע למקום העשרים-וארבעה במצעד שירי הדאנס קלאב. בשנת 2023 דורג במקום השבעה-עשר במצעד הלהיטים הגדולים של עופר ניסים – מצעד כל הזמנים של שיריו. השיר נכתב על ידי טוני מורן ודברה קוקס והופק על ידי וורן ריגס ומורן. במקור, הוא דוגם חלקים משיר באותו השם שבוצע בידי הת'ר הדלי ועל כן, ניתן קרדיט לטים רייס בתור הכותב ולאלטון ג'ון בתור המלחין. בשיר, עוסקת קוקס בכך שהיא כמהה לאהבה נואשות, אך נלחמת נגד עצמה בכך שהיא מנסה לשכוח את מושא אהבתה. עשור לצאתו עלה השיר לרשת הזרמת המדיה ספוטיפיי, שם הצליח לצבור למעלה ממיליון השמעות. הווידאו קליפ של השיר פורסם ב-14 בדצמבר 2008. הוא כולל קטעים שונים של דברה קוקס מבצעת את השיר. נכון לפברואר 2024 עומד מונה הצפיות של הקליפ על למעלה ממיליון צפיות. עבור "Easy as Life" נוצרו רמיקסים רבים במרוצת השנים והם זכו להצלחה בין-לאומית במועדוני הלילה השונים ברחבי העולם ובישראל בפרט. הדי ג'יי הישראלי עופר ניסים יצר לו רמיקס מצליח שנכלל באלבומו OfferNissim משנת 2005 – הוא ניגן את השיר במספר הופעות שערך במהלך הקריירה המוזיקלית שלו, ביניהן ההופעה שאירעה בפארק הירקון ב-8 ביוני 2024. גרסת שואו מיקס נוספת שיצר בשם "Easy as Life (Show Mix)" פורסמה ב-22 ביולי 2022. טוני מורן (אנ') יצר לו רמיקס לו צורף קליפ נלווה. גם המוזיקאים חוסה שפינין ולואיס ארה יצרו לו רמיקסים. הדי ג'יי הישראלי רוני מלר יצר לו רמיקס מעודכן לשנת 2021. סרטון השיר "Easy as Life" באתר יוטיוב Deborah Cox – Easy As Life (Theme from Aida), נבדק ב-2024-06-22 Deborah Cox | Biography, Music & News, Billboard (באנגלית אמריקאית) Everybody Needs A Man הוא הזוכה במצעד עופר ניסים, באתר mako, ‏2023-06-09 Deborah Cox – Easy As Life Offer Nissim, 2005-01-01, נבדק ב-2024-06-22 heykev75 (2008-12-13), Deborah Cox - Easy As Life (Tony Moran mix), נבדק ב-2024-06-22 Easy As Life (Show Mix), 2022-07-22, נבדק ב-2024-06-22 Osvaldo Valdivieso Jiménez (2009-08-28), Debora Cox - Easy as Life (Jose Spinnin Club Mix), נבדק ב-2024-06-22 elbnet (2011-03-07), Deborah Cox - Easy As Life (Luis Erre Reconstruction Mix), נבדק ב-2024-06-22 רוני מלר Roni Meller (2021-04-10), Deborah Cox - Easy As Life 2021 (Roni Meller Remix), נבדק ב-2024-06-22
עדי שטרן (פיזיקאי)

עדיאל (עדי) שטרן (נולד ב-1960) הוא פיזיקאי ישראלי. פרופסור במחלקה לפיזיקה של חומר מעובה במכון ויצמן למדע. שטרן נולד וגדל בבאר שבע ומתגורר היום בתל אביב. הוא למד באוניברסיטת תל אביב לתואר ראשון במתמטיקה, פיזיקה ומדעי המחשב ולתואר שלישי בפיזיקה במסלול ישיר. לאחר סיום הדוקטורט בילה שלוש שנים באוניברסיטת הארוורד ובסיומן הצטרף למכון ויצמן כאיש סגל. פרופסור שטרן הוא פיזיקאי תאורטי, ותחום העניין המדעי העיקרי שלו הוא הדרך שבה תורת הקוונטים משתקפת בתכונותיהן של מערכות אלקטרוניות. בעבודתו המדעית הוא מדגיש את החיפוש אחר הסברים פיזיקליים בהירים לבעיות מורכבות. באופן שאינו בלתי קשור, התחביב שלו הוא פופולריזציה של המדע. שטרן ידוע בעיקר בזכות מחקריו המתייחסים להיבטים התאורטיים של אפקט הול הקוונטי השברי ולתכונותיהם של חלקיקים אפקטיביים בעלי רבע ממטען האלקטרון. https://web.archive.org/web/20240212100700/https://www.academy.ac.il/SystemFiles/23699.pdf "Fractional quantum Hall effects". PhysicsWorld.com. 2 במרץ 2002. אורכב מ-המקור ב-27 באוקטובר 2007. נבדק ב-2011-08-29. {{cite news}}: (עזרה) Amir Ben-Artzi (2 ביוני 2008). "Researchers claim to find particles with quarter-electron charge". RF DesignLine. נבדק ב-2009-02-01. {{cite news}}: (עזרה) ערך זה הוא קצרמר בנושא פיזיקאים. אתם מוזמנים לתרום לוויקיפדיה ולהרחיב אותו.
סבינקאטס

הסבינקאטס (בלטינית: Savincates) היו שבט גאלי ששכן בעמק אובאי (אנ'), סביב פוקון דה בארסלונט (אנ') של ימינו בהרי האלפים מריטימה, בתקופת הברזל. הם מוזכרים בשם Savincatium על שתי כתובות. משמעות השם האתני נותרה לא ברורה. המילה סאבין-לה-לאק הושוותה באופן מסורתי עם Savincates וקשורה לעיירה הראשית שלהם זו, אם כי הדבר זכה לביקורת על ידי גיא בארוול. הסאווינקאטס שכנו מדרום לעמק גִיי, בעמק אובאי, סביב העיירה ריגומאגוס (פוקון דה בארסלונט המודרנית). הטריטוריה שלהם הייתה ממוקמת ממערב לשבטי ה-Veneni,ה-Soti, ו-Tyrii, דרומית לקטוריגס, מזרחית לאוונטיקי והאדנאטס, וצפונית ל- גליטאה, אגואיטורי ונמטורי. ה-civitas Rigomagensis, שהוזכר בשנת 400 לספירה ב-Notitia Galliarum, השתרע לכל עמק אובאי. במאות ה-8–9, הוא כונה פאגוס (Rigomagensis) או vallis (Reumagensis), שהתאים לעמק אובאי האמצעי. הם מוזכרים על קשת סוסה, שהוקמה על ידי קוטיוס בשנים 8–9 לפני הספירה. Barruol, Guy (1969). Les Peuples préromains du Sud-Est de la Gaule: étude de géographie historique. E. de Boccard. OCLC 3279201. Barruol, Guy (2004). "Faucon-de-Barcelonnette / Rigomagus (Alpes-de-Haute-Provence)". Supplément à la Revue archéologique du centre de la France. 25 (1): 419–421. ISSN 1951-6207. Falileyev, Alexander (2010). Dictionary of Continental Celtic Place-names: A Celtic Companion to the Barrington Atlas of the Greek and Roman World. CMCS. ISBN 978-0955718236. Prieur, Jean (1968). La province romaine des Alpes Cottiennes. Impr. R. Gauthier. OCLC 834310867. Talbert, Richard J. A. (2000). Barrington Atlas of the Greek and Roman World. Princeton University Press. ISBN 978-0691031699. Bérard, Géraldine; Barruol, Guy (1997). Carte archéologique de la Gaule: 04. Alpes-de-Haute-Provence. Les Editions de la MSH. ISBN 978-2-87754-054-4. CIL 12:80, 5:7231. Falileyev 2010, s.v. Savincates. Prieur 1968, p. 79. Barruol 1969, pp. 356–357. Talbert 2000, Map 17: Lugdunum. Barruol 2004, p. 419. Barruol 1969, p. 32.
פונצנו ונטו

פונצנו ונטו (באיטלקית: Ponzano Veneto) היא קומונה בנפת טרוויזו במחוז ונטו באיטליה, הממוקמת כ-30 קילומטרים מצפון לוונציה וכ-6 קילומטרים מצפון מערב לטרוויזו. העיירה מונה 12,978 תושבים. סביר להניח שהמקום היה מיושב בעת העתיקה, בשל העובדה שהאזור נחצה על ידי דרך פוסטומיה, הדרך הרומית המחברת בין ג'נובה לאקוויליה . בשנת 1807 התאחדו שלוש עיריות שהיו בעבר שלושה כפרים: פונצנו, פדרנו ומרנגו, ויצרו את קומונה די פונצנו, ב-1869 שונה שם הקומונה לפונצנו ונטו. בפונצנו ונטו נמצא המטה של חברת בנטון, אחד מבתי האופנה האיטלקיים ומותגי הלבוש הגדולים בעולם. מטה החברה ממוקם בווילה מינלי, אשר נקנתה על ידי הקבוצה ב-1969, והפכה למטה הראשי של החברה בשנות ה-80. מדיה וקבצים בנושא פונצנו ונטו בוויקישיתוף אתר האינטרנט הרשמי של פונצנו ונטו "Benetton Group - Corporate Website".
ורגוברט

ורגוברט (בלטינית: Vergobretus) היה תפקיד שופט בגאליה העתיקה שמילא את התפקיד הגבוה ביותר בערים גאליות רבות, במיוחד בקרב האיידואים. יוליוס קיסר דן בתפקידו של הוורגוברט מספר פעמים בפרשנויות שלו בספר מלחמת גאליה, בהתייחסו למשרד עם המונחים princeps civitatis, principatus ו-magistratus. הוורגוברט נבחר מדי שנה בחסות הדרואידים. לוורגוברט הייתה הזכות לדון אנשים לחיים ולמוות וכן לפקד על הצבא בפעולה הגנתית. לטענת קיסר, נאסר עליו לצאת מגבולות השטח של עמו ("חוקי האיידואים אסרו על בעלי התפקיד העליון לחצות את הגבולות הטריטוריה של השבט). מלחמה כזו הצריכה לנקוב בשמו של גנרל שיוביל את הצבא ומנע מהוורגוברט לתפוס את השלטון מעבר למגיסטרטורה. הוורגוברט נבחר מבין האנשים החזקים ביותר. חלק מהשבטים, כמו היידואים או הרמים, הטביעו מטבעות עם דיוקן הוורגוברטים שלהם (האדוי דומנוריקס למשל-כלומר מנהיג שבט). כיום ידועים מספר שמות של ורוגוברטים: ליסקוס (אנ') בשנת 58 לפנה"ס, ולטיאקוס (Valetiacos) בשנת 53 לפנה"ס, קונביקטוליטביס (אנ') של האיידואים בשנת 52 לפנה"ס, ו-Celtillos של ארוורנים. עבור הלמוביקס, שני שמות סבירים: סדולוס (אנ'), שנהרג באלסיה (אנ'), כונה dux et princeps lemovicum, "מנהיג צבאי ואזרחי", מה שמתאים כנראה לתואר ורגוברט. יתר על כן, נמצאה כתובת בסלע בעיר הגאלו-רומית אוגוסטוריטום, המהווה סימן לרומניזציה עדיין לא שלמה: היא מצטטת "פוסטומוס, ורגוברט, בנו של דומנוריקס" (לאחרון אין קשר ליידואים) באותו שם). Julius Caesar, Commentaries on the Gallic War, Book I, 16 Julius Caesar, Commentaries on the Gallic War, Book VII, 33 Christian Goudineau and Christian Peyre, Bibracte et les Éduens, À la découverte d'un peuple gaulois, éditions Errance, 1993 Julius Caesar, Commentaries on the Gallic War, Book VII, 88" Jean-Pierre Bost et Jean Perrier, "Un vergobret à Augustoritum/Limoges sous le Haut-Empire romain", Travaux d'Archéologie Limousine tome 10 (1990), p. 27–32.
Rock the Cosmos Tour

Rock the Cosmos Tour היה סיבוב ההופעות השני והאחרון של קווין+פול רודג'רס, אשר התחיל ב-12 בספטמבר 2008 והסתיים ב-29 בנובמבר באותה שנה, ונועד לקדם את אלבום הבכורה של הלהקה, The Cosmos Rocks. בהופעת הבכורה במסגרת סיבוב ההופעות המדובר צפו 350,000 איש (בכל סיבוב ההופעות צפו פחות ממיליון אנשים בסך הכל), וזו הוקלטה והופצה על גבי DVD תחת השם Live in Ukraine ב-15 ביוני 2009. הרשימה המוצגת תקפה להופעה שהתקיימה בHSBC ארנה, ריו דה ז'ניירו, ברזיל ב-29 בנובמבר 2008 בלבד, ולא מייצגת הופעות נוספות שהתקיימו במסגרת סיבוב ההופעות המדובר. "Hammer to Fall" "Tie Your Mother Down" "Fat Bottomed Girls" "Another One Bites the Dust" "I Want It All" "I Want to Break Free" "C-lebrity" "!Surf's Up... School's Out" "Seagull" "Love of My Life" "39'" סולו תופים של רוג'ר טיילור "I'm in Love with My Car" "A Kind of Magic" "Say It's Not True" "Feel Like Makin' Love" "We Believe" סולו גיטרה של בריאן מיי "Bijou" "Last Horizon" "Under Pressure" "Crazy Little Thing Called Love" "Radio Ga Ga" "The Show Must Go On" "Bohemian Rhapsody" הדרן "Cosmos Rockin'" "All Right Now" "We Will Rock You" "We Are the Champions" "God Save the Queen" (הוקלט מראש) בריאן מיי - גיטרה מובילה, שירה מלווה, שירה מובילה רוג'ר טיילור - תופים, תוף מרים, שירה מלווה, שירה מובילה פול רודג'רס - שירה מובילה, גיטרת קצב, פסנתר, מפוחית-פה פרדי מרקיורי - שירה מובילה (הוקלט מראש) ספייק אדני - סינתיסייזר, פסנתר, קיטר, אקורדיון, שירה מלווה דני מירנדה - גיטרת בס, בס זקוף, שירה מלווה ג'יימי מוזס - גיטרת קצב, שירה מלווה, בס זקוף (בהופעות 20–21, בסולו גיטרת בס) ניל מורי - גיטרת בס, בס זקוף (בהופעות 20–21, ב-"'39") אל מורי - שירה מובילה (בהופעה 19 ב-"Cosmos Rockin'") איברס גודמניס - תופים (בהופעה 4 ב-"All Right Now") (Live in Ukraine (2009 גאנזאלו, Queen + Paul Rodgers at HSBC Arena, Rio de Janeiro, Brazil, setlist, ‏25 בינואר 2024 (באנגלית)
כדור הזהב 2018

כדור הזהב 2018 היה הטקס השנתי ה-63 של כדור הזהב, המוגש על ידי עיתון הכדורגל הצרפתי פרנס פוטבול, שהוענק לכדורגלנים הטובים ביותר בעונת 2017/2018. המועמדים לפרס הוכרזו ב-3 בדצמבר 2018. שחקנה של ריאל מדריד לוקה מודריץ' זכה בפרס זה בפעם הראשונה ובכך שבר את רצף הזכיות של ליונל מסי וכריסטיאנו רונאלדו, מאז זכייתו של קאקה ב-2007. בשנה זו גם הוענק כדור הזהב לנשים לראשונה ופרס קופה. ערך מורחב – כדור הזהב המועמדים לפרסים הוכרזו ב-9 באוקטובר 2018. ערך מורחב – כדור הזהב לנשים ערך מורחב – פרס קופה 2018 Ballon d'Or Results, topendsports.com
סן וית

סן וית (בגרמנית: Sankt Vith; בצרפתית: Saint-Vith; בלוקסמבורגית: Sankt Väit; בולונית: Sint-Vit) היא עיר ועירייה של מזרח בלגיה הממוקמת במחוז הואלוני של לייז'. היא נקראת על שם ויטוס הקדוש. שפת הרוב כאן היא גרמנית, כמו בשאר הקהילה דוברת הגרמנית של בלגיה. ב-1 בינואר 2006 מנתה אוכלוסיית סן וית 9,169 תושבים. השטח הכולל הוא 146.93 קמ"ר, המקנה צפיפות אוכלוסין של 62 תושבים לקמ"ר. השפה הרשמית של העירייה היא גרמנית. העירייה מורכבת מתת-העיריות הבאות: Sankt Vith‏, Crombach‏, Lommersweiler‏, Recht‏, Schönberg. סן וית הייתה שוק חשוב של האזור במאה ה-12 וקיבלה זכויות עיר ב-1350. העיר נפגעה בשריפות בשנים 1543, 1602 ו-1689. היא הייתה חלק מדוכסות לוקסמבורג תחת חסותה של צרפת עד לתבוסתו של הקיסר הצרפתי נפוליאון בונפרטה. כתוצאה מקונגרס וינה היא ניתנה לממלכת פרוסיה. סן וית הועברה לבלגיה ב-6 במרץ 1925, בעקבות חוזה ורסאי לאחר תבוסת הקיסרות הגרמנית במלחמת העולם הראשונה. סן וית, שהייתה צומת כבישים ומסילות רכבת חשובה, הייתה זירה של קרב חשוב במהלך הקרב על הבליטה ב-1944 במהלך מלחמת העולם השנייה. צבא ארצות הברית הגן על העיירה מפני תקיפה גרמנית למשך מספר ימים, ועיכב את תוכנית התקיפה הגרמנית, לפני שבסופו של דבר נאלץ לסגת. לאחר שנכבשה על ידי כוחות גרמנים, העיר הופצצה על ידי חילות האוויר של צבא ארצות הברית ב-25 ו-26 בדצמבר 1944 ועל ידי פיקוד המפציצים של חיל האוויר המלכותי עם 300 מטוסים ב-26 בדצמבר. סן וית נהרסה בעיקר במהלך הקרב הקרקעי והתקפה אווירית שלאחר מכן. כוחות אמריקאים כבשו מחדש את העיירה ב-23 בינואר 1945. הארכיטקטורה היחידה שנותרה לפני המלחמה היא מגדל ביכל. סן וית היא התפאורה לרומן של מיכאל אורן, Reunion, הנוגע לאיחוד בדיוני של גדוד אמריקאי שהשתתף בקרב על הבליטה. גרמניה קרפן, נורדריין-וסטפאליה, גרמניה רומניה טייוש, מחוז אלבה, רומניה אתר האינטרנט הרשמי של סן וית (בגרמנית) מדיה וקבצים בנושא סן וית בוויקישיתוף סן וית, ברשת החברתית פייסבוק סן וית, ברשת החברתית אינסטגרם "Bomber Command 60th Anniversary Battle Diary December 1944 (אורכב 06.07.2007 בארכיון UK Government Web Archive)
מייקל לואיס

האם התכוונתם ל... מייקל לואיס (דוגמן) – דוגמן ישראלי מייקל לואיס (היסטוריון) – היסטוריון בריטי וסופר מייקל לואיס (סופר) – סופר אמריקאי מייקל לואיס (פסיכולוג) (אנ') – פסיכולוג אמריקאי
מצעד נגד הפחד

המצעד נגד הפחד (באנגלית: March against Fear) היה מצעד של תומכי תנועות זכויות האדם במדינות טנסי ומיסיסיפי בדרום ארצות הברית, שנערך בחודש יוני 1966. הוא כוון למחות נגד האפליה הגזעית כלפי אפריקאים-אמריקאים במדינות אלו ולהמריץ אותם להירשם להצבעה בבחירות. הצועדים עברו מרחק של כ-430 קילומטר במהלך 21 ימי צעדה. יוזם המצעד היה פעיל זכויות האדם האפרו-אמריקאי ג'יימס מרדית' (אנ'), אז בן 32. הוא היה ידוע כאפרו-אמריקאי השחור הראשון שנרשם ללימודים באוניברסיטת מיסיסיפי. הוא יזם את המצעד לאחר שהתאכזב מקצב השינוי האיטי במדיניות הגזענית בדרום שהביאו עמם חוק זכויות האזרח וחוק זכות ההצבעה הפדרליים שנחקקו ב-1964 ו-1965 בהתאמה. הוא הכריז על כוונתו לצעוד לבדו מהעיר ממפיס שבטנסי דרומה עד לעיר ג'קסון, בירת מיסיסיפי, ולעבור אגב כך בערים רבות בתוך דלתת נהר המיסיסיפי. הוא הזמין רק אישים אפרו-אמריקאים לצעוד אתו ולא התכוון שארגונים גדולים יהיו מעורבים במצעד ושתהיה לו חשיפה תקשורתית רחבה. המצעד החל ב-5 ביוני 1966. ביום השני למצעד הותקף מרדית' בירי על ידי יורה לבן, ג'יימס אוברי נורוול, נפצע והועבר לטיפול בבית חולים. בעקבות זאת הודיעו ארגוני זכויות אדם רבים על תמיכתם במצעד בכוונה לקיים אותו כמתוכנן. מדינת מיסיסיפי הודיעה שתגן על הצועדים. תומכי הארגונים, אפרו-אמריקאים ולבנים, הצטרפו בהמוניהם לצעדה, מי לכל הדרך ומי רק לחלקים ממנה. בין המשתתפים במצעד היו הפעילים מרטין לותר קינג, שנוכחותו משכה רבים להצטרף לצעדה, וכן סטוקלי קרמייקל (אנ'). קרמייקל נשא במהלך המצעד נאום שבו הציג את סיסמת הבלאק פאוור. מנהיג העובדים הלבן וולטר רויטר (אנ') הגיע לצעדה משיקגו והביא עמו עשרה אוטובוסים מלאים בחברי האיגוד שלו. הצועדים ישנו בשטח וקיבלו מזון מאנשי הקהילות השחורות המקומיות. הם נתקלו בגילויי עוינות מחלק מהלבנים באזורים שבהם עברו ובביטויי תמיכה מעטים של לבנים אחרים.
כדור הזהב 2024

כדור הזהב 2024 יהיה הטקס השנתי ה-68 של כדור הזהב, המוגש על ידי עיתון הכדורגל הצרפתי פראנס פוטבול, שהוענק לכדורגלנים הטובים ביותר בעונת 2023/2024. הטקס יתקיים ב-28 באוקטובר 2024 והמועמדים יוכרזו ב-4 בספטמבר 2024. שני פרסים חדשים אמורים להינתן: מאמן השנה לגברים ומאמן השנה לנשים. ערך מורחב – כדור הזהב המועמדים לפרס יוכרזו ב-4 בספטמבר 2024. ערך מורחב – כדור הזהב לנשים המועמדות לפרס יוכרזו ב-4 בספטמבר 2024. ערך מורחב – פרס קופה המועמדים לפרס יוכרזו ב-4 בספטמבר 2024. ערך מורחב – גביע יאשין המועמדים לפרס יוכרזו ב-4 בספטמבר 2024. ערך מורחב – גביע גרד מילר המועמדים לפרס יוכרזו ב-4 בספטמבר 2024. ערך מורחב – פרס סוקרטס המועמדים לפרס יוכרזו ב-4 בספטמבר 2024. ערך מורחב – מועדון השנה (כדורגל) המועמדים לפרס יוכרזו ב-4 בספטמבר 2024. ערך מורחב – מועדון השנה (כדורגל) המועמדים לפרס יוכרזו ב-4 בספטמבר 2024. המועמדים לפרס יוכרזו ב-4 בספטמבר 2024. המועמדים לפרס יוכרזו ב-4 בספטמבר 2024. 2024 Ballon d’Or awards ceremony date and venue announced, uefa.com, ‏6 ביוני 2024 (באנגלית) ג'יימס הילסום, BALLON D'OR 2024: CEREMONY TAKES PLACE ON OCTOBER 28, VINICIUS JR, JUDE BELLINGHAM IN RUNNING TO DETHRONE LIONEL MESSI, eurosport.com, ‏6 ביוני 2024 (באנגלית)
שפאט דדה

שפאט דדה (באלבנית: Shpat Deda; נולד ב-7 ביוני 1985) הוא זמר, פזמונאי, מלחין ומפיק מוזיקלי קוסובני. בשנת 2007 זכה לפרסום רב והפך למוקד התעניינות בתקשורת עקב הוצאת הסינגל "Úndreroj". עשר שנים לאחר מכן הוציא את אלבום הבכורה שלו, Molla e parë. ב-22 בספטמבר יצא אלבום ההמשך Shkendijë. בשנת 2020 פרסם את אלבומו השלישי, Rrugës. מוזיקתו שאובה מרגשות אישיים של דדה. עיקר שיריו עוסקים באהבה, ייאוש, חברות ותקווה. מבחינה מוזיקלית, הוא מלחין בעיר יצירות פולק, אינדי וג'אז. בשנת 2023 חשף תאגיד השידור האלבני כי דדה עתיד להשתתף בפסטיבלי אי קנגס, הקדם האלבני לאירוויזיון 2024 עם השיר "S'mund t'fitoj pa ty".‏ רק לאחר פרישתם של קייסי טולה, סמנטה קרבלה וסארדי סטוגאיי והחלפתם באירמה לפורי, רביעיית פיטר-פן ועדן באיה נחשפה הרשימה הסופית, בה נכללו 14 אמנים ותיקים, ואילו שבעה-עשר מתמודדים חדשים. הוא סווג לקטגוריית האמנים החדשים, ונאלץ לעבור את שלב חצי הגמר. הוא השתתף בחצי הגמר הראשון של התחרות, ונמנה בין שלושת המעפילים לגמר. ערב הגמר נערך ב-22 בדצמבר 2023, ובסופו הגיע למקום השלישי. 2017: Molla e parë 2017: Shkendijë 2020: Rrugës שפאט דדה, ברשת החברתית פייסבוק שפאט דדה, ברשת החברתית אקס (טוויטר) שפאט דדה, ברשת החברתית אינסטגרם שפאט דדה, במסד הנתונים הקולנועיים IMDb (באנגלית) שפאט דדה, באתר ספוטיפיי שפאט דדה, באתר Genius "Festivali 62 i Këngës në RTSH, shpallen artistët pjesëmarrës në ngjarjen" [Festivali 62 i Këngës në RTSH, the artists participating in the event have bene announced]. RTSH Lajme (באלבנית). RTSH. 2023-10-17. נבדק ב-2023-10-17. Juhász, Ervin (2023-10-17). "Meet all the participants of the 62nd Festivali i Këngës!". ESCBubble (באנגלית בריטית). נבדק ב-2023-10-17. Bijuvignesh, Darshan (2023-11-01). "Albania: More Details of Festivali i Këngës 62 Announced Including Line-up Change". Eurovoix (באנגלית בריטית). נבדק ב-2023-11-01. Tejeci, Erdi (2023-11-01). "Albania: Kejsi Tola and Samanta have withdrawn from Festivali i Këngës 62". Wiwibloggs (באנגלית אמריקאית). נבדק ב-2023-11-01. Papadopoulos, Giorgos (2023-12-02). "Albania: Another performer drops out of Festivali i Këngës 62!". Eurovisionfun. נבדק ב-2023-12-02. Van Dijk, Sem Anne (2023-12-11). "Albania: Eden Baja Replaces Sardi Strugaj in Festivali i Këngës". Eurovoix. נבדק ב-2023-12-11. Mancheño, José Miguel (2023-12-22). "Desvelados los finalistas del Festivali i Këngës 62" [The finalists of Festivali i Këngës 62 have been revealed]. ESCplus España (בEuropean Spanish). נבדק ב-2023-12-22.
שלמה אלפאסי

הרב שלמה אלפאסי (סביב ה'תפ"א, 1721 - ט"ו בתמוז ה'תקס"א, 1801) היה דיין ופוסק הלכה בתוניסיה במאה השמונה עשרה, וכיהן כרבה הראשי של תוניסיה. נולד כבן בכור לאביו רבי מסעוד רפאל אלפאסי (רבה של תוניס), בשנת התפ"א-1721 לערך. למד רוב תורתו מאביו. התמנה לדיין בשנת התקי"א-1751, אך בפועל ייתכן שכיהן כדיין רשמי רק משנת תקמ"א. שימש כדיין בבית דינו של רבי יוסף הכהן יצחקי, ומאוחר יותר כמשנה לאב בית הדין - רבי נתן בורג'יל (הראשון). לאחר עלייתו של רבי נתן לארץ ישראל בסביבות שנת תקמ"ח-תקנ"ב 1787-1791, התמנה הרב אלפאסי לאב בית הדין ורבה הראשי של יהדות תוניסיה, בתפקיד כיהן עד פטירתו התקס"א-1801. התכתב בהלכה עם השד"ר הרב שמואל עובדיה הדס. בימי חייו סבל מצרות שונות ובהם פטירת ילדיו. כמוכן, בשנת התקי"ו-1756 בעקבות מלחמה שהתחוללה בתוניס הבירה, נשרפו כתביו, ונשלל רכושו. על ריבוי יסוריו כתב רבי עוזיאל אלחייך:”הן בעון שנות מספר הסמוך לחמישים שנה, נושא סבל - סבלות מצרים יסורין באים עליו, ואף גם זאת לא זזה ידו, מתחת יד ספרי הקודש” (ספר מערתא דדייני דף נח ע"א). במקום אחר מדמה הרב אלחייך את ייסוריו ליסורי המשיח. הרב שלמה נהג בעצמו בכמה דברים כדעת המקובלים. בימי חייו איבד את בנו ובתו, ולא השאיר אחריו צאצאים, נשא שלוש נשים בימי חייו. משחא דרבותא - חיבור המכיל שאלות ותשובות, דרשות וחידושים. נדפס לראשונה בליוורנו בשנת תקס"ה (1805) בידי אחייניו. הספר נכתב יחד עם אביו ואחיו, בשם הספר רמוזים שמות המחברים בראשי תיבות: מסעוד, שלמה, חיים אלפאסי. כרוב ממשח - חידושים על הש"ס ועל הרמב"ם, נכתב יחד עם אחיו רבי חיים. שאלות ותשובות - ידוע על 150 תשובות בהלכה ששלח לעיר גאבס, ואבדו. ספר דרושים - נכתב יחד עם אביו ואחיו, ואבד. על פי ההקדמה לספר משחא דרבותא ראו מלכי תרשיש, ערך רבי שלמה אלפאסי. ראו: כרוב ממשח, חידושי הרמב"ם הל' שמיטה ויובל ד, כה. ספר מערתא דדייני דף נט ע"א ספר מלכי תרשיש ערך משפחת אלפאסי עמ' צא ו: גנזי שלום סימן ט.א
Besa

Besa (בעברית: בסה) הוא אלבום הבכורה של הזמרת האלבנית בסה. את האלבום הוציאה בשנת 2006 לאור חברת התקליטים טאטו רקורדס. הוא מונה אחת עשרה רצועות, כולן מושרות באלבנית. מתוך האלבום יצאו שלושה סינגלים. הראשון, "Më beso" בהשתתפות פרודקט 28, פורסם בשנת 2003. ב-2005 יצא לאור הסינגל השני, "Zonja dhe Zotërinj". הסינגל האחרון, "Lëshoje hapin", יצא כמה ימים לפני הוצאת האלבום כולו. Besa* – Besa, דיסקוגס
Evolution (אלבום של בסה)

Evolution (בעברית: אבולוציה) הוא אלבום האולפן השני של הזמרת האלבנית בסה. את האלבום הוציאה בשנת 2011 לאור חברת התקליטים טאטו רקורדס. הוא מונה אחת עשרה רצועות ושני רמיקסים. בניגוד לאלבומה הקודם, השירים בוצעו גם באנגלית וגם באלבנית. מתוך האלבום יצאו שמונה סינגלים: "Unik"‏ (2007), "Pa yllin tënd"‏ (2007), "Engjëjt vrasin njëlloj"‏ (2008), "Ajër"‏ (2008), "Nothings Gonna Change"‏ (2009), "Kaloresi I Nates"‏ (2010), "Botën do ndryshoja"‏ (2011) ו-"Always On My Mind"‏ (2012). Besa – Evolution, דיסקוגס
Ti je festa ime

Ti je festa ime (בעברית: אתה המסיבה שלי) הוא אלבום האולפן השלישי של הזמרת האלבנית בסה. הוא יצא לאור בשנת 2014 בהוצאה עצמאית. הוא מונה חמש עשרה רצועות, כולן מושרות באלבנית. זהו אלבום מוזיקת חג המולד. הסינגל היחידי מתוך האלבום הוא "Tatuazh në zemër", שנכלל בגרסתו האקוסטית. הוא יצא לאור בשנת 2013. Besa – Ti je festa ime, דיסקוגס
הספינה העתיקה משדה הגז קטלן

הספינה העתיקה משדה הגז קטלן היא ספינה טרופה באורך של כ-12–14 מטר שנמצאה בקרקעית הים התיכון בעומק של כ-1.8 ק"מ, במרחק של כ-90 ק"מ מחופי ישראל. רשות העתיקות הכריזה על גילוי הספינה ביוני 2024. הספינה היא מהמאות ה-13–14 לפנה"ס, והיא הספינה הקדומה ביותר בעולם שהתגלתה בעומק זה. הממצאים יוצגו בקיץ 2024 לציבור בקריה הלאומית לארכאולוגיה של ארץ ישראל. אורך הספינה הוא כ-12 עד 14 מטרים, וצוות הספינה היה מורכב כנראה מארבעה עד שישה מלחים. הספינה שכנה בקרקעית הים כ-3,300 שנה, מתקופת הברונזה, כאשר מיקום הספינה הטרופה מעיד על יכולותיהם בניווט בים עמוק, שכן זו הספינה הראשונה שהתגלתה במרחק כזה שאינו מאפשר כל קשר עין עם החוף. הערכות כי הספינה נסחפה עם זרמי הים לאתר הטביעה נשללו לאחר שלא נמצאו קנקנים זרוקים במרחק מהספינה, דבר המעיד על ניסיון של חברי הצוות להקל על כובד הספינה. על פי הערכות הניווט נעשה באמצעות גרמי השמים, בעזרת חישוב זוויות השמש והכוכבים. העומק הרב בו שכנה הספינה שימר אותה ואת תכולתה במשך השנים במצב טוב יחסית. הספינה נתגלתה כאשר היא נושאת בתוכה מאות קנקנים כנעניים שרק חלקם נראו על פני השטח, וחלקם נתגלו מתחת לשכבות בוץ. הקנקנים שימשו ככלי קיבול המותאם לטלטול ולשינוע סחורת זולה ורבת כמות, ועל פי ההערכות הכילו שמן, יין ומוצרי חקלאות אחרים כגון פירות. גילויים של קנקנים בכמות כה גדולה במטען ספינה אחת, מעיד על קשרי מסחר ימיים בכמויות משמעותיות מארץ מוצאם, לארצות המזרח הקדום שלחופי הים התיכון. אתר הטביעה התגלה בחלק מסקירה סביבתית של חברת אנרג'יאן סטאר לשם גילוי והפקת גז ממאגר הגז קטלן, הממוקם בין המאגרים תנין וכריש. הגילוי נעשה תוך שימוש ברובוט תת-ימי מתקדם (ROUV - Remotely operated underwater vehicle (אנ')), שסוקר את קרקעית הים. באחד הסקרים זוהה מראה של מקבץ גדול של כדים שנחו על פני הקרקעית, לאחר בניית עזרים מתאימים חולצו מן הספינה שני קנקנים. קובי שרביט, מנהל היחידה לארכאולוגיה ימית ברשות העתיקות, פיקד על מבצע החילוץ, שנקרא בשם "קנקן כנעני", ועלותו הוערכה בכ-200,000 דולר. גוף הספינה ויתר הקנקנים הושארו באתר הטביעה בשל המורכבות והסיכון שבהצלתם. הספינה העתיקה ממעגן מיכאל הסירה מגינוסר תגלית נדירה: הספינה הקדומה ביותר בעולם שהתגלתה בים העמוק, באתר רשות העתיקות יגאל מוסקו אלעד שמחיוף, ‏"אחד ביום": לחלץ קנקן מלב ים, באתר ‏מאקו‏, 14 ביולי 2024 ירון דרוקמן, תגלית נדירה: ספינה שטבעה לפני 3,300 שנה התגלתה בעומק הים מול חופי ישראל, באתר ynet, 20 ביוני 2024 רבקה גונן, כלי חרס עתיקים, ירושלים: בית הוצאה כתר, 1979, עמ' 64-67 Cargo from 'most ancient' shipwreck found off Israel, BBC, ‏20 ביוני 2024
דיק סכוף

הנדריקוס וילהלמוס מריה "דיק" סכוף (נולד ב-8 במרץ 1957) הוא פוליטיקאי הולנדי המכהן מיולי 2024 כראש ממשלת הולנד. סכוף גדל במשפחה קתולית עם 7 ילדים והוא השני מהסוף. בין כל אחיו רק אחות אחת. אביו עסק במִנהל עירוני. מ-1975 ועד 1982 למד תכנון ערים ואזורים באוניברסיטת ראדבאוט שבניימכן. סכוף כיהן בתפקיד רכז ביטחון לאומי ולוחמה בטרור (2013–2018), בתפקיד מנכ"ל שירות הביטחון והביון הכללי (2018–2020) ובתפקיד מנכ"ל משרד המשפטים וביטחון הפנים (2020–2024). סכוף היה חבר במפלגת העבודה ההולנדית אך ביטל את חברותו לאחר שחש שאינו מזדהה עוד עם עקרונות המפלגה. לאחר הבחירות הכלליות בהולנד בנובמבר 2023, מספר מפלגות הודיעו כי לא יתמכו בחרט וילדרס, ראש המפלגה למען החירות, כראש ממשלה. ביוני 2024 קמה ממשלת קואליציה על ידי המפלגה למען החירות, מפלגת העם למען חופש ודמוקרטיה, חוזה חברתי חדש ותנועת האזרח החקלאי, וסכוף הועמד בראשה כמועמד חיצוני. סכוף נחשב לפרו-ישראלי. עם אשתו לשעבר אימץ שתי בנות מסין. חי עם חברתו בזוטרמר. דיק סכוף חובב ריצה. אחיו ניקו, שמבוגר ממנו ב-10 שנים, עמד מטעם דמוקרטים 66 בראשות עיריות שונות. מדיה וקבצים בנושא דיק סכוף בוויקישיתוף דיק סכוף, ברשת החברתית אקס (טוויטר) יאיר נבות, אמסטרדם, "יום היסטורי": הושגו הסכמות בהולנד בדרך לממשלה הימנית ביותר זה עשרות שנים, באתר ynet, 15 במאי 2024 מועמד חדש לראשות ממשלת הולנדֿ, באתר Dutchtown, ‏28 במאי 2024 ראש ממשלה פרו ישראלי יושבע בהולנד; מפלגת השלטון בדרום אפריקה איבדה מכוחה, באתר הידברות, ‏30 במאי 2024